CELEX: 62019TN0160
Language: lt
Date: 2019-03-14 00:00:00
Title: Byla T-160/19: 2019 m. kovo 14 d. pareikštas ieškinys byloje LTTE/Taryba

6.5.2019   
            
            
               LT
            
            
               Europos Sąjungos oficialusis leidinys
            
            
               C 155/54
            
         
      2019 m. kovo 14 d. pareikštas ieškinys byloje LTTE/Taryba
      (Byla T-160/19)
      (2019/C 155/64)
      Proceso kalba: anglų
      
         Šalys
      
      
         Ieškovė: Liberation Tigers of Tamil Eelam (LTTE) (Herningas, Danija), atstovaujama advokatų A. van Eik ir T. Buruma
      
         Atsakovė: Europos Sąjungos Taryba
      
         Reikalavimai
      
      Ieškovė Teismo prašo panaikinti Tarybos sprendimą (BUSP) 2019/25 (1), kiek jis susijęs su ieškove.
      Papildomai ieškovė teigia, kad reikalinga taikyti mažiau griežtą priemonę nei įtraukimo į ES teroristinių organizacijų sąrašą pratęsimas.
      Ieškovė taip pat prašo, kad Taryba atlygintų bylinėjimosi išlaidas, kurios bus patikslintos vėliau.
      
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad ginčijamas sprendimas yra naikintinas tiek, kiek jis susijęs su ieškove, nes ši negali būti įvardijama kaip teroristinė organizacija, kaip tai suprantama pagal Tarybos bendrosios pozicijos 2001/931/BUSP 1 straipsnio 3 dalį. (2)
                  
               
            
                  2.
               
               
                  Antrasis ieškinio pagrindas grindžiamas tuo, kad ginčijamas sprendimas yra naikintinas tiek, kiek jis susijęs su ieškove, nes kompetentinga institucija nepriėmė sprendimo, kaip tai nurodyta Tarybos bendrosios pozicijos2001/931/BUSP 1 straipsnio 4 dalyje.
               
            
                  3.
               
               
                  Trečiasis ieškinio pagrindas grindžiamas tuo, kad ginčijamas sprendimas yra naikintinas tiek, kiek jis susijęs su ieškove, nes Taryba neatliko tinkamos peržiūros, kaip tai nurodyta Tarybos bendrosios pozicijos 2001/931/BUSP 1 straipsnio 6 dalyje.
               
            
                  4.
               
               
                  Ketvirtasis ieškinio pagrindas grindžiamas tuo, kad ginčijamas sprendimas yra naikintinas tiek, kiek jis susijęs su ieškove, nes jis prieštarauja proporcingumo ir subsidiarumo principams.
               
            
                  5.
               
               
                  Penktasis ieškinio pagrindas grindžiamas tuo, kad ginčijamas sprendimas yra naikintinas tiek, kiek jis susijęs su ieškove, nes jis prieštarauja SESV 296 straipsnio reikalavimams nurodyti priežastis.
               
            
                  6.
               
               
                  Šeštasis ieškinio pagrindas grindžiamas tuo, kad ginčijamas sprendimas yra naikintinas tiek, kiek jis susijęs su ieškove, nes jis pažeidžia ieškovės teisę į gynybą ir veiksmingą teisminę apsaugą.
               
            
         (1)  2019 m. sausio 8 d. Tarybos sprendimas (BUSP) 2019/25, kuriuo iš dalies keičiamas ir atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/1084 (OL L 6, 2019 1 9, p. 6).
      
         (2)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93; 2004 m. specialusis leidimas lietuvių k., 18 sk., 1 t., p. 217).